தடா நீதிமன்ற நீதிபதி எஸ்.எம் சித்திக் மே 5, 1993--ல் விசாரனையை துவக்கினார். சிறப்பு புலனாய்வு குழுவால் தாக்கல் செய்யப்பட்ட ஆவனங்கள் பரிசீலிக்கப்பட்டன. 1994-ம் ஆண்டு ஜனவரி மாதம் 19ம் தேதி சாட்சிகளிடம் வாக்குமூலம் கேட்கப்பட்டு, அவை கேமராவில் பதிவேற்றப்பட்டது. திடீரென நீதிபதி சித்திக் என்ன நினைத்தாரோ தெரியவில்லை. விசாரனை முழுமையாக முடிவதற்கு முன்பே மே 29, 1994ம் ஆண்டு பிரபாகரன், பொட்டு அம்மன், அகிலா ஆகிய மூவரும் குற்றவாளிகள் என்று இடைக்கால தீர்ப்பு ஒன்றை வெளியிட்டு அதிர்ச்சியளித்தார். இதற்கு நடுவில் சித்திக் ஓய்வு பெற, வழக்கு விசாரனை நீதிபதியாக வ.நவநீதம் பதவியேற்றார். அவர் பதவியேற்றவுடன் 288 சாட்சிகளிடமும் மறு விசாரனை நடத்தினார். ஆகஸ்ட் 11, 1997ம் ஆண்டு அரசு தரப்பு வாதங்களை முடித்தவுடன், இருதரப்பு எழுத்துப்பூர்வமான வாதங்களை நீதிபதி பெற்றுக்கொண்டார். இந்த சூழலில் மீண்டும் சாட்சிகளிடம் கேமரா முன்பு வாக்குமூலம் பெற்றுக்கொண்ட நீதிபதி நவநீதம், திடீரென தடாலடியாக பத்மநாபன் கொலை வழக்கில் சம்பந்தப்பட்டுள்ள 17 பேரில் 15 பேரை ஆதாரங்கள் அவர்களுக்கு எதிராக இருந்த போதிலும் விடுவித்தார். இந்த தீர்ப்பு பின் ஜன. 28, 1998-ம் ஆண்டு நீதிபதி நவநீதம் அவர்கள் 1600 பக்கங்கள் கொண்ட ராஜீவ் கொலை வழக்கிற்கான தீர்ப்பினை அறிவித்தார். அதில் குற்றம்சாட்டப்பட்ட 26 பேருக்கும் மரண தண்டனை விதித்தார்.